Suso Moinhos

Jesus MOINHOS PARDAVILA, karesnome Suso Moinhos [suso muinjos] (naskiĝis en 1970 en Vigo, Galegio), estas filologo kaj Esperanto-verkisto.

 Vivo 
Li studis galegan filologion en la Universitato de Santiago-de-Kompostelo, kie li krome instruis Esperanton, kaj filologion en la Universidade Nova de Lisbono. Li poste studis Interlingvistikajn Studojn en la Universitato Adam Mickiewicz de Poznano, Pollando, kie li diplomiĝis en 2017.El profilo en Fejsbuko.  Alirita la 16an de Aŭgusto 2017. Li lernis Esperanton en 1986Filmeto en Jutubo "Studi en Poznano"  Alirita la 16an de Aŭgusto 2017. kaj instruis la lingvon ankaŭ en Vigo, Mazara del Vallo kaj Hercbergo. Li aranĝas lernomaterialon, ekzemple per filmetoj en propra kanalo en Jutubo, aparte pri prononcado.

En 2014 li ricevis la unuan premion en la branĉo Poezio de la Belartaj Konkursoj de UEA(2014) Belarta rikolto 2014. Novjorko: Mondial. ISBN 9781595692863. Li premiiĝis ankaŭ en aliaj E-konkursoj.

Liaj poemoj aperis en diversaj gazetoj"Suso (Jesus) Moinhos", en OLE. Alirita la 16an de Aŭgusto 2017., kiel Esperanto, Zagreba Esperantisto, Rio Esperantista, Caja de Resistencia (en hispana traduko)Caja de resistencia, n-ro 1  Tlön (en portugala traduko), kaj ankaŭ en la antologio Nova mondo en niaj koroj (2016).

En 2017 li partoprenis la Festival de la Poesia de la Mediterrània en Majorko kune kun aliaj 13 poetoj verkantaj en diversaj lingvoj.

Suso funkcias en la redakcio de Beletra Almanako, el BA21. En la revuo li publikigas tradukojn el la galega/portugala, rumana kaj franca lingvojBeletra Almanako.

 Verkoj 
 Poemoj 
 Laminarioj (Espero, 2016), kun antaŭparolo de Jorge Camacho.

 Tradukoj 
 "Vozes do Esperanto. Antologia", en la brazila tradukrevuo (n.t.) Revista literária em tradução (2016)(n.t.) Revista literária em tradução. Número 12°, 1º vol., jun. 2016. Brazilo. 307-342. ISSN 2177-5141.. Traduko en la brazilan portugalan el 14 diverslandaj Esperanto-poetoj.
 Memoraĵoj de kampara knabo (Mondial, 2017), romano de Xosé Neira Vilas, el la galega.
 Begoña Paz: Tri rakontoj, nome "La pezo de mia deziro", "Bluo" kaj "La rubujo", ĉiuj pri amo kaj misamo, en Beletra Almanako 28.
 La vundo (Mondial, 2019), novelaro de Begoña Paz, el la galega.
 Vundita vento (Espero, 2019), novelaro de Carlos Casares, el la galega.

 Kolektivaj verkoj kaj antologioj 
 Nova mondo en niaj koroj (Calumnia, 2016; tri poemoj en la apendico).
 XIX Festival de Poesia de la Mediterrània (2017, dek poemoj en Esperanto kun apuda kataluna traduko)Casa Museu Llorenç Villalonga, Pare Ginard i Blai Bonet, XIX Festival de Poesia de la Mediterrània (2017): XIX Festival de Poesia de la Mediterrània. Majorko: la aŭtoroj. 221-243..
 Baza literatura krestomatio (redaktis Aleksander Korĵenkov). Kaliningrad / Kaunas: Sezonoj / LEA, 2019 (4a eldono).
 O Sol É Secreto: Poetas Celebram Eugénio de Andrade (redaktis Carlos d' Abreu k.a.). Fundão: Câmara Municipal do Fundão, Casa da Poesia Eugénio de Andrade, 2019.
 Verda stelo kaj roza triangulo (redaktis Giorgio Silfer). La Chaux-de-Fonds: LF-koop, 2021.

 Eseoj 
 "Antaŭnomoj en Esperanto: formoj, ensembloj, rilatoj" (2015), en Język. Komunikacja. Informacja Language. Communication. InformationIlona Koutny (red./ed.): Język. Komunikacja. Informacja Language. Communication. Information. Poznano: University Adam Mickiewicz, 140-154. ISBN 978-83-63664-96-1..
 "Lingvoplanado kaj planlingvoj: novaj vojoj por analizo" (2016), en grkg / Humankybernetik 57 grkg / Humankybernetik 57. Heft 3 (2016). Berlino: Humboldt-Universität zu Berlin, 198-205..
 "Poŝtkarto el la genra tranĉeo: Kio okazis al niaj verkistinoj?" (2016), en Belarta rikolto 2016.
 "La arkitekturo de deziro en la verkoj de Lajos Tárkony" (2016), en Belarta rikolto 2016.
 "La fenomeno migrado en la esperanta literaturo" (2016), en bjalistokaj kajerojbjalistokaj kajeroj n-ro 6. Bjalistoko: Książnica Podlaska im. Łukasza Górnickiego, Białostockie Towarzystwo Esperantystów, 58-63..
 "Prenoms en esperanto: formes, conjunts, relacions" (2017), en Kataluna Esperantisto. Llengua internacional i drets lingüístics, n-ro 366''.

 Referencoj 

 Eksteraj ligiloj 
 Aŭtora paĝo de Suso Moinhos
 Paĝo en Academia.edu
 17raVideopoemo "Muta"
 Intervjuo en la 200a n-ro de Rio Esperantista

Kategorio:Esperanto-verkistoj
Kategorio:Esperantlingvaj poetoj
Kategorio:GLAT-verkistoj
Kategorio:Hispanaj esperantistoj
Kategorio:Hispanaj tradukistoj
Kategorio:Hispanaj filologoj
Kategorio:Hispanaj verkistoj
Kategorio:Galegio
Kategorio:Galegoj